
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1318 

4 Δεκεμβρίου 2003 


ΔΙΑΤΑΓΜΑΤΑ 


Έγκριση τοπικού ρυμοτομικού σχεδίου στην εκτός σχεδίου 
περιοχή του δήμου Πτολεμαίδας (τέως κοινότητας Κο- 
μάνου) (ν. Κοζάνης), στη θέση "Κουρί" για τη μετεγκατά¬ 
σταση του οικισμού Κομάνου και καθορισμός χρήσεων 
γης και όρων και περιορισμών δόμησης αυτού". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις των άρθρων 114 (παρ. 2β), 152 (παρ. 6 και 
10), 154,160 (παρ. 1 και2), 161,243,248,249,250 και255του 
από 14.7.1999 Π.Δ/τος "Κώδικας Βασικής Πολεοδομικής Νο¬ 
μοθεσίας" (Δ’ 580), όπως η παρ. 2 του άρθρου 114 αντικατα- 
στάθηκε με το άρθρο 54 του Ν. 2721/1999 (Α’ 112) και τα άρ¬ 
θρα 248, 249, 250 και 255 τροποποιήθηκαν με τα άρθρα 4, 5, 
6, 7 και 13 αντίστοιχα του Ν. 2831/2000 "Τροποποίηση των 
διατάξεων του Ν. 1577/1985 "Γενικός Οικοδομικός Κανονι¬ 
σμός" και άλλες πολεοδομικές διατάξεις" (Α’ 140). 

2. Τις διατάξειςτου άρθρου 29Ατου Ν. 1558/1985 "Κυβέρνη¬ 
ση και Κυβερνητικά Όργανα" (Α’ 137), όπως αυτό προστέθηκε 
με το άρθρο 27 του Ν. 2081/1992 (Α' 154) καιτροποποιήθηκε με 
τηνπαρ. 2ατου άρθρου 1 του Ν. 2469/1997 (Α’ 38). 

3. Την Υ6/31.10.2001 απόφαση του Πρωθυπουργού καιτου 
Υπουργού Περιβάλλοντος Χωροταξίας και Δημοσίων Έργων 
"Ανάθεση αρμοδιοτήτων Υπουργού Περιβάλλοντος Χωροτα¬ 
ξίας και Δημοσίων Έργων στους Υφυπουργούς Περιβάλ¬ 
λοντος Χωροταξίας και Δημοσίων Έργων (Β’ 1484). 

4. Την 41971/16.5.1996 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων "Έγκριση Περιβαλ¬ 
λοντικών Όρων για τη μετεγκατάσταση του οικισμού Κομάνου 
(ν. Κοζάνης) από τη θέση 15 χιλμ. Ν ,Α. Πτολεμαίδας επί της ο¬ 
δού Πτολεμαίδας - Κοζάνης σε νέα θέση Β.Δ. της Πτολεμαίδας 
που βρίσκεται στην περιοχή Κουρί Πτολεμαίδας (ν. Κοζάνης) 
εμβαδού 450 στρεμμάτων. 

5. Την 112718/14.9.1998 απόφαση του Υπουργού Γεωρ¬ 
γίας "Παραχώρηση κοινόχρηστης έκτασης 700,362 τ.μ. από 
το αγρόκτημα Πτολεμαίδας για τη μετεγκατάσταση του οικι¬ 
σμού Κομάνου, λόγω έργων της Δ.Ε.Η.". 

6. Την τεχνική έκθεση της ΔΕΗ για την αναγκαιότητα μετε¬ 
γκατάστασης του οικισμού Κομάνου στο νομό Κοζάνης. 

7. Τις 487/1999 και 316/2000 γνωμοδοτήσεις του δημοτι¬ 
κού συμβουλίου Πτολεμαίδας. 

8. Την 74/2001 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 


9. Το γεγονός ότι από τις κανονιστικές διατάξεις αυτού του 
διατάγματος δεν προκαλείται δαπάνη σε βάρος του κρατικού 
προϋπολογισμού καιτου προϋπολογισμού του οικείου Ο.Τ.Α. 

10. Τις 220/2002 και 366/2003 γνωμοδοτήσεις του Συμβου¬ 
λίου της Επικράτειας με πρόταση του Υφυπουργού Περιβάλ¬ 
λοντος Χωροταξίας και Δημοσίων Έργων, αποφασίζουμε: 

Άρθρο 1 

Καθορίζονται οι οριογραμμές των ρεμάτων, που βρίσκο¬ 
νται στη θέση "Κουρί" του δήμου Πτολεμαίδας (τέως κοινό¬ 
τητας Κομάνου) (Ν. Κοζάνης), όπως φαίνονται με μπλέ γραμ¬ 
μή στο σχετικό πρωτότυπο διάγραμμα του άρθρου 2. 

Άρθρο 2 

Εγκρίνεται τοπικό ρυμοτομικό σχέδιο στην εκτός σχεδίου πε¬ 
ριοχή του δήμου Πτολεμαίδας (τέως κοινότητας Κομάνου) (ν. 
Κοζάνης), στη θέση "Κουρί" γιατη μετεγκατάσταση του οικισμού 
Κομάνου με τον καθορισμό οικοδομικώντετραγώνων, οδών, πε¬ 
ζοδρόμων, κοινοχρήστων χώρων, χώρων παιδικής χαράς, πρα¬ 
σίνου, πλατείας, στάθμευσης αυτοκινήτων, πρασίνου - αθλητι¬ 
σμού (πυρήνας Α), πρασίνου - αθλητισμού (πυρήνας Β), χώρου 
πνευματικού κέντρου, εκκλησίας, υγείας, πρόνοιας, δημοτικού 
σχολείου, νηπιαγωγείου, πάρκου, κοινοτικού καταστήματος - 
κέντρου πολλαπλών χρήσεων, όπως οι ρυθμίσεις αυτές φαίνο¬ 
νται στο σχετικό πρωτότυπο διάγραμμα σε κλίμακα 1:1000 που 
θεωρήθηκε από τον Προϊστάμενο της Δ/νσης Τοπογραφικών Ε¬ 
φαρμογών με την 36412/2003 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα 

Άρθρο 3 

Εγκρίνεται, όπως διατυπώνεται στα επόμενα άρθρα ο πολε- 
οδομικός κανονισμός της περιοχής της οποίας το πολεοδομι- 
κό σχέδιο εγκρίνεται σύμφωνα με το άρθρο 2 του παρόντος. 

Άρθρο 4 

1. Στα οικοδομικά τετράγωνα που εμπίπτουν στον τομέα 11Β και 
που χαρακτηρίζονται στο διάγραμμα του άρθρου 2 με το στοιχείο 
Α (Ο.Τ. 24, 25, 27, 29, 31,32, 36, 38, 69, 68, 101,96, 95, 86), επι¬ 
τρέπονται οι χρήσεις γενικής κατοικίας, όπως προσδιορίζονται με 
το άρθρο 3 του από 23.2.1987 π.δ/τος (Δ’ 166), και ειδικότερα: 

- Κατοικία 

- Ξενοδοχεία μέχρι 100 κλίνες και ξενώνες 

- Εμπορικά καταστήματα (με εξαίρεση τις υπεραγορές και 
τα πολυκαταστήματα) 

- Γραφεία, τράπεζες, ασφάλειες, κοινωφελείς οργανισμοί 

- Κτίρια εκπαίδευσης 

- Εστιατόρια 

- Αναψυκτήρια 

- Θρησκευτικοί χώροι 

- Κτίρια Κοινωνικής Πρόνοιας 

- Επαγγελματικά εργαστήρια χαμηλής όχλησης ισχύος μι¬ 
κρότερης των 15 ΗΡ, με εξαίρεση τα συνεργεία και τα σφυ- 
ριλατιστήρια αυτοκινήτων 

- Αθλητικές εγκαταστάσεις 

- Γήπεδα στάθμευσης 

- Π ολιτιστικά κτίρια (και εν γένει πολιτιστικές εγκαταστάσεις) 

Ειδικότερα για τα ξενοδοχεία, εμπορικά καταστήματα, 

γραφεία, τράπεζες, ασφάλειες, κοινωφελείς οργανισμούς, 
εστιατόρια, αναψυκτήρια και επαγγελματικά εργαστήρια χα¬ 
μηλής όχλησης η μέγιστη συνολική επιφάνεια ορόφων δεν 
μπορεί να υπερβαίνει τα 400 τ. μ. 

2. Σταλοιπάοικοδομικάτετράγωναπου εμπίπτουν στον το¬ 
μέα ΙΙΒ και που χαρακτηρίζονται στο διάγραμμα του άρθρου 
2 με το στοιχείο Β, επιτρέπονται οι χρήσεις γενικής κατοικίας, 
όπως προσδιορίζονται με το άρθρο 3 του ιδίου ως άνω 
π.δ/τος και ειδικότερα: 

- Κατοικία 

- Ξενώνες μικρού δυναμικού (περί τις 20 κλίνες) 

- Εμπορικά καταστήματα που εξυπηρετούν τις καθημερι¬ 
νές ανάγκες των κατοίκων της περιοχής 

- Κτίρια Κοινωνικής Πρόνοιας 

- Κτίρια πρωτοβάθμιας και δευτεροβάθμιας εκπαίδευσης 

- Αθλητικές εγκαταστάσεις 

- Θρησκευτικοί χώροι 

- Π ολιτιστικά κτίρια (και εν γένει πολιτιστικές εγκαταστάσεις) 

- Πρατήρια βενζίνης μόνο στα οικόπεδα που έχουν πρόσω¬ 
πο στον περιφερειακό δρόμο του οικισμού 

Άρθρο 5 

Στο πρόσωπο των οικοπέδων οικοδομημένων ή μη που βρί¬ 
σκονται στην περιοχή της οποίας το πολεοδομικό σχέδιο ε- 
γκρίνεταιμετο άρθρο 2 του παρόντος, επιβάλλεται προκήπιο 
πλάτους δύο (2.00) .τεσσάρων (4,00) και έξη (6.00) μέτρων, ό¬ 
πως φαίνεται στο διάγραμμα του άρθρου 2. 

Άρθρο 6 

Τα ελάχιστα όρια εμβαδού και προσώπου και οι λοιποί όροι 
και περιορισμοί δόμησης των οικοπέδων ορίζονται κατά τομείς 
I και II, όπως φαίνονται στο διάγραμμα του άρθρου 2, ως εξής: 

Α. Τομέας I 

(περιλαμβάνει τους κοινωφελείς χώρους που καθορίζονται 
με το άρθρο 2 του παρόντος και ειδικότερα : χώρος πνευμα¬ 
τικού κέντρου, υγείας, εκκλησίας, πρόνοιας, νηπιαγωγείου, 
δημοτικού σχολείου, κοινοτικού καταστήματος - κέντρου 
πολλαπλών χρήσεων) 

1. Μέγιστο ποσοστό κάλυψης : σαράντα τοις εκατό (40%) 
της επιφάνειας κάθε χώρου. 

2. Συντελεστής δόμησης : τέσσερα δέκατα (0,4). 

3. Μέγιστο επιτρεπόμενο ύψος των ανεγερθησομένων κτι¬ 
ρίων : οκτώ και μισό (8,50) μέτρα. 

4. Σε περίπτωση που τα οικόπεδα παρουσιάζουν κλίση με¬ 
γαλύτερη του 25%, επιβάλλεται η κλιμάκωση του κτιρίου για 
την προσαρμογή του στη φυσική μορφή του εδάφους, σύμ¬ 
φωνα με το άρθρο 17παρ. 1 του Ν. 1577/1985, όπως ισχύει. 

Η Επιτροπή Πολεοδομικού και Αρχιτεκτονικού Ελέγχου 
(Ε.ΠΑ.Ε.) χορηγεί προέγκριση όσον αφορά τη θέση και τη 
διάταξη των όγκων των κτιρίων μέσα στο χώρο επί υποβαλ- 
λομένων από τους μελετητές τοπογραφικού διαγράμματος 
και αρχιτεκτονικής μελέτης. 

Β. Τομέας II 

1. Ελάχιστο πρόσωπο : δέκα τέσσερα (14,00) μέτρα. 

Ελάχιστο εμβαδόν : πεντακόσια (500) τ. μέτρα. 

2. Μέγιστο ποσοστό κάλυψης των οικοπέδων : σαράντα 
τοις εκατό (40%) της επιφάνειας τους. 


3. Συντελεστής δόμησης : έξι δέκατα (0,6). 

4. Μέγιστο επιτρεπόμενο ύψος των ανεγερθησομένων κτι¬ 
ρίων : επτά και μισό (7,50) μέτρα. 

5. Σε περίπτωση που τα οικόπεδα παρουσιάζουν κλίση μεγα¬ 
λύτερη του 25%, κατά την έννοια του βάθους ή του προσώπου, 
η Ε.Π.Α.Ε. χορηγεί προέγκριση όσον αφορά τη θέση και τη διά¬ 
ταξη των όγκων των οικοδομών μέσα στο οικόπεδο επί υπο- 
βαλλομένων από τους μελετητές τοπογραφικού διαγράμμα¬ 
τος και αρχιτεκτονικής μελέτης, εφόσον πρόκειται για ανέγερ¬ 
ση οικοδομών σε οικόπεδα με πρόσωπο σε χώρους πρασίνου 
και χώρους προορισμένους για ανέγερση κοινωφελών κτιρίων. 

Γ. Επιπλέον των ανωτέρω και για τους δύο τομείς I και II ι¬ 
σχύουν τα εξής: 

1. α. Πάνω από το μέγιστο επιτρεπόμενο ύψος των ανεγερ- 
θησομένων κτιρίων επιβάλλεται η κατασκευή κεραμοσκεπούς 
στέγης μεγίστου ύψους δύο (2,00) μέτρων για τα ειδικά κτίρια 
και 1,50 μέτρου για τα λοιπά κτίρια. Η κλίση της στέγης να εί¬ 
ναι ενιαία για όλα τα επίπεδα και να μην υπερβαίνει το 35%. 

β. Όταν σε κτίρια μεγάλων επιφανειών, εφαρμόζοντας τη μέγι¬ 
στη επιτρεπόμενη κλίση στέγης 35% προκύπτει ύψος κορυφής 
μεγαλύτερο των δύο (2,00) μέτρων τότε η Ε.Π.Α.Ε. μπορεί να ε¬ 
γκρίνει υπέρβαση του μέγιστου επιτρεπόμενου ύψους στέγης, με 
την προϋπόθεση ότι το τμήμα της στέγης που παρουσιάζει ύψος 
μεγαλύτερο του 2,40 μ. προσμετράται στο συντελεστή δόμησης. 

2. Τα κτίρια τοποθετούνται ελεύθερα μέσα στο οικόπεδο. 

3. Απαγορεύεται η κατασκευή κτιρίων επί υποστηλωμάτων 
(ρίΐοϋδ). 

4. Απαγορεύεται η κατασκευή λυόμενων οικίσκων. 

5. Απαγορεύεται η τοποθέτηση διαφημίσεων και διαφημι¬ 
στικών πινακίδων στους ελεύθερους χώρους καθώς και 
στους πεζόδρομους. 

Επιτρέπεται μόνο η τοποθέτηση πινακίδων που πληροφο¬ 
ρούν για τις χρήσεις των κτιρίων του οικισμού. 

Οι πινακίδες αναγράφονται υποχρεωτικά στην ελληνική 
γλώσσα. 

Σε περίπτωση που απαιτείται η αναγραφή αυτής με ξένα 
στοιχεία, αυτή τοποθετείται κάτω από την ελληνική με μικρό¬ 
τερα γράμματα. 

Στις κατοικίες απαγορεύεται η τοποθέτηση διαφημίσεων 
οποιοσδήποτε μορφής και υλικού τόσο επί των όψεων όσο 
και επί των δωμάτων αυτών. 

Δ. Επιπλέον των ανωτέρω στους κοινόχρηστους - κοινω¬ 
φελείς χώρους ισχύουν τα εξής : 

1. Για τη διαμόρφωση των κοινοχρήστων και κοινωφελών 
χώρων, επιβάλλεται έγκριση από την αρμόδια Ε.Π.Α.Ε.. 

2. Στον ακάλυπτο χώρο των χώρων δημοτικού σχολείου και 
νηπιαγωγείου επιτρέπονται ελαφριές ξύλινες κατασκευές, 
καθώς και υπαίθριες διαμορφώσεις - κατασκευές χωρίς να 
προσμετρώνται στο συντελεστή δόμησης και στην κάλυψη 
των οικοπέδων. 

3. α. Στους χώρους πάρκου και χώρους πρασίνου (Ο.Τ. 81, 
77, 71,70, 65 και 54) επιτρέπονται: 

- Αναψυκτήρια με μέγιστο εμβαδόν 50 τ.μ. Τα κτίσματα είναι 
μονόροφα καιτα υλικά κατασκευής τους αναδεικνύουντο κτί- 
σμα και προσαρμόζονται στο χώρο στον οποίο ανεγείρονται. 

- Ανεξάρτητοι βοηθητικοί χώροι και χώροι υγιεινής με μέγι¬ 
στο εμβαδόν 30 τ.μ. σε υπόγειο. 

β. Στο χώρο πάρκου (Ο.Τ. 76) επιτρέπεται η κατασκευή α- 
ναψυκτηρίου - εστιατορίου με μέγιστο εμβαδόν 100 τ.μ. 

4. Στους χώρους πρασίνου - αθλητισμού (Ο.Τ. 56, 57, 107 
και 108) επιτρέπονται: 

- Αναψυκτήρια με μέγιστο εμβαδόν 50 τ.μ. Τα κτίσματα είναι 
μονόροφα καιτα υλικά κατασκευής τους αναδεικνύουντο κτί- 
σμα και προσαρμόζονται στο χώρο στον οποίο ανεγείρονται. 

- Ανεξάρτητοι βοηθητικοί χώροι και χώροι υγιεινής με μέγι¬ 
στο εμβαδόν 30 τ.μ. σε υπόγειο. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


13019 


- Υπαίθριες αθλητικές εγκαταστάσεις. 

5. Στους λοιπούς κοινόχρηστους χώρους και χώρους πρασί¬ 
νου επιτρέπονται μόνο μόνιμα καθιστικά ή υπαίθριοι χώροι συ¬ 
γκέντρωσης καθώς και ελαφριές ημιυπαίθριες κατασκευές, οι 
οποίες προσαρμόζονται πλήρως στο ανάγλυφο του εδάφους 

Άρθρο 7 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στην Υφυπουργό Περιβάλλοντος. Χωροταξίας και Δημοσίων 


Έργων αναθέτουμε την δημοσίευση και εκτέλεση του πα¬ 
ρόντος διατάγματος. 

Αθήνα 17 Οκτωβρίου 2003 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η 'ΤΦΥΠϋΥΡΓ 01 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΡΟΔΟΥΛΑ ΖΗΣΗ 

